Szerződéshez rendelt elnevezés:

„Sajószentpéter és térsége korszerű közétkeztetési infrastruktúrájának megteremtése” című és TOP 1.1.3-15-BO1-2016-00014 azonosító számú projekt megvalósításához a "Sajószentpéter, Petőfi u. 2. sz. alatti 186/2 helyrajzi számú ingatlanon meglévő közétkeztetési konyha épület felújítási és korszerűsítési építési kivitelezési munkáinak elvégzése"

KIVITELEZÉSI SZERZŐDÉS (tervezet)

Amely létrejött egyrészről a **Sajószentpéter Városi Önkormányzat** (székhelye: 3770 Sajószentpéter, Kálvin tér 4.; telefonszáma: +36 48521037; fax: +36 48521137; adószáma: 15726085-2-05; a projekt pénzforgalmi számlaszáma: 12046102-00196800-05800009) kötelezettségvállaló:Dr. Faragó Péter polgármester, mint megrendelő – a továbbiakban: **Megrendelő** ,

másrészről a(z) **<…nyertes ajánlattevő neve…>**(székhely: ………………………………., Cg.: …………………………, adószám: …………………………., bankszámlaszám: ………………………………………., vállalkozó kivitelezők nyilvántartása szerinti nyilvántartási száma: ………………………………., képviseli: …………………………….), mint Kivitelező – a továbbiakban: **Kivitelező** között az alulírott napon és helyen az alábbi feltételek mellett:

***I. Előzmények***

1.1./ A szerződő felek rögzítik, hogy a Megrendelő, mint a közbeszerzésekről szóló 2015. évi CXLIII. törvény (továbbiakban: Kbt.) 5. § (1) bekezdés c*)* pontja szerinti ajánlatkérő szervezet 2018. év ………………. hó ….. napján, a Kbt. Harmadik Rész 112. § (1) bekezdés b) pontja alapján a 115. §-ában foglaltak alkalmazásával nyílt közbeszerzési eljárást indított a „„Sajószentpéter és térsége korszerű közétkeztetési infrastruktúrájának megteremtése” című és TOP 1.1.3-15-BO1-2016-00014 azonosító számú projekt megvalósításához a "Sajószentpéter, Petőfi u. 2. sz. alatti 186/2 helyrajzi számú ingatlanon meglévő közétkeztetési konyha épület felújítási és korszerűsítési építési kivitelezési munkáinak elvégzése"” szerződéshez rendelt elnevezésű építési beruházás közbeszerzésére.

1.2./ Az 1.1./ pontban meghatározott közbeszerzési eljárásban a Megrendelő számára a Kbt. 77. § (4) bekezdése alapján a legkedvezőbb érvényes ajánlatot a Kivitelező tette, akit a Megrendelő erre tekintettel a közbeszerzési eljárás nyertesévé nyilvánított.

1.3./ A felek rögzítik, hogy jelen szerződésüket a fentiekben meghatározott közbeszerzési eljárás eredményeként, az eljárást megindító felhívás, valamint közbeszerzési dokumentumok és a Kivitelező által benyújtott ajánlat tartalma szerint kötik meg.

1.4./ A felek rögzítik, hogy a jelen szerződés előzményeként lefolytatott közbeszerzési eljárás közbeszerzési dokumentumok részeként a szerződés tárgyában meghatározott építési munka kivitelezési tervdokumentációja a felek rendelkezésére áll.

***II. A szerződés tárgya***

2.1./ A Megrendelő a jelen szerződés aláírásával *megrendeli* a Kivitelezőtől a

„„Sajószentpéter és térsége korszerű közétkeztetési infrastruktúrájának megteremtése” című és TOP 1.1.3-15-BO1-2016-00014 azonosító számú projekt megvalósításához a "Sajószentpéter, Petőfi u. 2. sz. alatti 186/2 helyrajzi számú ingatlanon meglévő közétkeztetési konyha épület felújítási és korszerűsítési építési kivitelezési munkáinak elvégzését, az alábbi szakágakban:

- építészeti munkák

- épületgépészeti munkák

- épületvillamossági munkák és a napelemes rendszer kiépítése."”

Építészeti munkák: Építészeti átalakításra kerülnek a vizesblokkok (akadálymentesítés érdekében), válaszfalak a diétás konyha, a mosókonyha, a takarítószer tároló és hulladéktároló kialakításához, az épület teljes padlóburkolata kicserélésre kerül, új külső és belső nyílászárók kerülnek beépítésre, a konyhában hőszigetelt álmennyezet, a tetőn további tető hőszigetelés és új csapadékvíz elleni tetőszigetelés készül, az épület akadálymentes megközelítéséhez akadálymentes rámpa, belül akadálymentes mosdó-wc kerül kialakításra, a felújítás befejezéseként a felületek festése történik meg.

Épületgépészeti munkák:  a meglévő teljes épületgépészet elbontásra kerül, új víz,- és szennyvízvezeték készül, új berendezési tárgyakkal együtt, új kondenzációs kazán kerül beépítésre, zárt égéstermék elvezetéssel, időjárásfüggő szabályozással. A fűtési rendszer teljesen megújul, az éttermi-előcsarnoki épületrész padlófűtéssel a gazdasági rész radiátoros fűtéssel, úgy, hogy az egyes fűtési áramkörök önálló szabályozással rendelkeznek. A használati meleg víz előállítását a tetőre helyezett napkollektorok segítik, a konyhatechnológia nagyobb egységei két szigetben kerülnek elhelyezésre, ahol hővisszanyerővel ellátott szellőző berendezés biztosítja a főzőkonyha szellőztetését.

Épületvillamossági munkák: a biztonságos üzemeltetéshez szükséges munkák kerülnek elvégzésre az energia ellátás átépítésével, a világítási hálózat felújításával, a kazánház villamos hálózatának korszerűsítésével, a villámvédelmi hálózat felújításával és a napelemes rendszer kiépítése.

További részletek a közbeszerzési dokumentumokban.

**Mennyiség:** hasznos alapterület: 687,47 m2

A szerződés tárgyát képező kivitelezési tevékenység az építésügyi jogszabályok szerint engedély nélkül végezhető építési beruházásnak minősül.

2.2./ A Kivitelező a jelen szerződés aláírásával vállalja*,* hogy a Megrendelő által a szerződés 2.1./ pontjában leírtak szerint megrendelt építési munkát a Megrendelő részére szerződésszerűen és határidőben elvégzi.

2.3./ Kivitelező nyertes ajánlatának a Kbt. 131. § (2) bekezdése szerinti elemei:

|  |  |  |  |  |
| --- | --- | --- | --- | --- |
| 1. Ajánlati ár (Kért ellenszolgáltatás összege): | Nettó | | Áfa | Nettó + Áfa=Bruttó |
| ………………………,-Ft | | ………………………,-Ft | ………………………,-Ft |
| 2. A szerződés teljesítésében részt vevő személyi állomány szakmai többlettapasztalata: | | | | |
| 2.1. Az ajánlattételi felhívás n.1.2) pontjában előírt MV-É szakterületre bevonni kívánt szakembernek az ajánlattételi felhívás n.1.2) pontjában előírt jogosultság megszerzéséhez szükséges szakmai tapasztalaton felüli szakmai többlettapasztalatának időtartama egész hónapban megadva: | | Szakember neve\*: ………………………………  Szakmai többlettapasztalata:  ………………………. hónap | | |
| 2.2. Az ajánlattételi felhívás n.1.2) pontjában előírt MV-ÉG szakterületre bevonni kívánt szakembernek az ajánlattételi felhívás n.1.2) pontjában előírt jogosultság megszerzéséhez szükséges szakmai tapasztalaton felüli szakmai többlettapasztalatának időtartama egész hónapban megadva: | | Szakember neve\*: ………………………………  Szakmai többlettapasztalata:  ………………………. hónap | | |
| 2.3. Az ajánlattételi felhívás n.1.2) pontjában előírt MV-ÉV szakterületre bevonni kívánt szakembernek az ajánlattételi felhívás n.1.2) pontjában előírt jogosultság megszerzéséhez szükséges szakmai tapasztalaton felüli szakmai többlettapasztalatának időtartama egész hónapban megadva: | | Szakember neve\*: ………………………………  Szakmai többlettapasztalata:  ………………………. hónap | | |
| Többletjótállás időtartama: Az előírt 48 hónap jótállási időn felül vállalt többletjótállás időtartama (egész hónapban, 0-24 hónap) | | …………… hónap | | |

**\* A szakember nevét csak akkor kell kitölteni, ha annak szakmai többlettapasztalata is megajánlásra került.**

***III. A teljesítés helye és határideje***

3.1./ A Kivitelező a jelen szerződés tárgyát képező építési munkát az alábbihelyszínenköteles elvégezni és ott azt a Megrendelő részére a jelen szerződés 3.3./ pontja szerinti műszaki átadás-átvételi eljárás útján átadni:

3770 Sajószentpéter, Petőfi u. 2. sz. alatti 186/2 helyrajzi számú ingatlan.

A munkaterület átadása az alábbiak szerint történik:

1. a mellékelt helyszínrajzon és alaprajzon jelölt főfalig a két éttermi rész, előcsarnok és vendégforgalmi vizesblokk a tornáccal a szerződés megkötését követő 7 napon belül kerül átadásra. Ennek az építési területnek a kiszolgálása az udvarról történik.

2. a teljes épület, a gazdasági bejáratok előtti parkolóval 2018. június 5. napján kerül átadásra.

3.2./ A felek rögzítik, hogy a Kivitelező a jelen szerződésben meghatározott építési munkát legkésőbb a jelen *szerződés megkötésének napjától (kezdőnap) számított 120. napig (beleértve a 120. napot is) – teljesítési határidő –* köteles a teljesítés jelen szerződés 3.1./ pontban meghatározott helyszínén befejezni és azt a szerződés 3.3./ pontjában rögzített átadás-átvételi eljárás befejeztekor Megrendelő birtokába adni. Amennyiben a teljesítési határidő utolsó napja munkaszüneti-, vagy heti pihenőnapra esik, úgy a szerződés teljesítésének határideje az azt követő legközelebbi munkanap. A Megrendelő előteljesítést elfogad.

A felek az alábbi kötbérterhes teljesítési részhatáridőket állapítják meg:

1. 25 %-os műszaki előrehaladás elérése a szerződés megkötésének napját követő 35 napon belül

2. 50 %-os műszaki előrehaladás elérése a szerződés megkötésének napját követő 70 napon belül

3.3./ A felek megállapodnak, hogy a jelen szerződés tárgyát képező építési munka Kivitelező általi elvégzését követően *közös műszaki átadás-átvételi eljárást* tartanak. Az átadás-átvételi eljárás során az elkészült építési kivitelezési munkát és a jelen szerződésben foglaltak teljesülését a Megrendelő által megbízott építési *műszaki ellenőr* köteles megvizsgálni. A műszaki átadás-átvételi eljárásról jegyzőkönyvet kell készíteni. A jegyzőkönyv egy-egy példánya a Megrendelőt és a Kivitelezőt illeti. A műszaki ellenőri vizsgálat lefolytatását építési naplóban is rögzíteni kell.

A Kbt. 135. § (2) bekezdése értelmében a Kivitelező az építési munka befejezését követően a Megrendelőt írásban értesíti (készre jelentés). Az átadás-átvételi eljárást a készre jelentést követő 15 napon belül meg kell kezdeni, és a megkezdést követő 30 napon belül be kell fejezni. Amennyiben az átadásra kerülő építési munka megfelel a jelen szerződés 1.1./ pontjában meghatározott közbeszerzési eljárást megindító felhívás, közbeszerzési dokumentumok és az ajánlat tartalmának, továbbá a jelen szerződés feltételeinek, a Megrendelő az átadás-átvételi eljárást követően – a jelen szerződés 4.3./ pontjában foglaltak figyelembe vételével – *teljesítési igazolást* ad a Kivitelező részére, vagy ellenkező esetben a szerződés teljesítésének elismerését megtagadja. A teljesítési igazolást a Kivitelező kérésére akkor is ki kell adni, ha a Megrendelő az átadás-átvételi eljárást a készre jelentést követő 15 napon belül nem kezdte meg, vagy megkezdte, de a megkezdést követő 30 napon belül nem fejezte be.

A teljesítés időpontja a műszaki átadás–átvételi eljárás eredményes lezárásának (hibátlan és hiánytalan teljesítés) napja, mely egyben a befejezési határidő. A Kivitelező akkor teljesít határidőben, ha a Megrendelő a jelen szerződés 3.2. pontja szerinti határidőben a munkát átveszi.

3.4./ A Kivitelező a szerződés 3.2/ pontja szerinti teljesítési határidejének - beleértve a részhatáridőket is - *késedelmes teljesítése* esetén a késedelem minden napja utána szerződés szerinti teljes nettó ellenszolgáltatás (nettó Kivitelezői díj) 0,5 %-a mértéknek megfelelő összegű *………………,-Ft*, azaz *……………………. forint* *kötbért* köteles fizetni a Megrendelő részére. A Kivitelező mentesül a kötbér megfizetése alól, ha a Megrendelő mulasztása miatt esett késedelembe, vagy késedelmét a Polgári Törvénykönyvről szóló 2013. évi V. törvény (továbbiakban: Ptk.) 6:186. § (1) bekezdése szerint kimenti. A késedelmi kötbér maximális mértéke a nettó Kivitelezői díj 15 %-a azaz ……………….,-Ft lehet, mely elérése esetén Megrendelő jogosult a szerződést azonnali hatállyal felmondani a Kivitelezővel szembeni kártérítési kötelezettség nélkül. Az elmulasztott határidőre póthatáridő kitűzése, illetve a póthatáridő alatti teljesítés nem mentesíti Kivitelezőt a késedelmi kötbér megfizetése alól. A Kivitelező kötbérfizetési kötelezettsége esetén Megrendelő a kötbér összegével csökkentve fizetheti ki a Kivitelező számláját, figyelemmel ugyanakkor a Kbt. 135. § (6) bekezdésében foglaltakra. Megrendelő a késedelmi kötbér mellett érvényesítheti a kötbért meghaladó kárát is. A késedelmi és a szerződés 6.6./ pontja szerinti hibás teljesítési kötbér együttes teljes összege legfeljebb a nettó Kivitelezői díj 15 %-a, azaz ……………….,-Ft lehet. Amennyiben a fizetendő késedelmi és hibás teljesítési kötbér összege meghaladja a nettó Kivitelezői díjnak a 15 %-át azaz ……………….,-Ft-ot, a Megrendelő − a Kivitelezővel szembeni kártérítési kötelezettség nélkül – a szerződést azonnali hatállyal felmondhatja.

3.5./ A szerződés Kivitelezői teljesítésének folyamatát szerződő felek a 3.1./-3.4./ pontok alapján az alábbi mérföldkövekben rögzítik:

1. szerződés megkötésének napja: kezdőnap

2. munkaterület átadás-átvétele: két ütemben a jelen szerződés 3.1./ pontjában írtak szerint

3. építési munka: a munkaterület átadás-átvételétől a készre jelentésig terjedő időtartam

4. építési munka befejezése és készre jelentésének napja

5. közös műszaki átadás-átvételi eljárás: a készre jelentést követő 15 napon belül meg kell kezdeni, és a megkezdést követő 30 napon belül be kell fejezni

6. közös műszaki átadás-átvételi eljárás lezárása: legkésőbb a szerződés megkötésének napjától (kezdőnap) számított 120. napon meg kell történnie. Amennyiben a teljesítési határidő utolsó napja munkaszüneti-, vagy heti pihenőnapra esik, úgy a szerződés teljesítésének határideje az azt követő legközelebbi munkanap.

7. birtokbaadás: közös műszaki átadás-átvételi eljárás lezárásakor, amelynek eredményeként az épület rendeltetésszerű és biztonságos használatra alkalmassá vált.

***IV. Kivitelezői díj, fizetési feltételek***

4.1.1./ A szerződő felek megállapodnak, hogy a jelen szerződés tárgyát képező építési munka egyösszegű *díja (Kivitelezői díj)* mindösszesen nettó *………………….…….,-Ft + Áfa ………………………,-Ft = bruttó ………………….,-Ft,*  amely összeg tartalmazza a Kivitelező jelen szerződés teljesítése érdekében felmerült valamennyi költségét és kiadását is, különös tekintettel a jelen szerződés tárgyát képező építési munka elvégzéséhez szükséges anyag- és gépköltségre, munkadíjra és a szállítás, anyagmozgatás költségére. A Kivitelező kijelenti, hogy a szerződéses ár *átalányár*. A Kivitelezői díj megállapítása a közbeszerzési dokumentumokban kiadott árazatlan költségvetési kiírás, a kiviteli tervdokumentáció alapul vételével történt. A Kivitelezői díj tartalékkeretet nem tartalmaz.

A Kivitelező a megfelelő szakmai ismeretek birtokában határozta meg az anyag és díj egységárakat, így e vonatkozásokban, illetve a költségvetésből kimaradt munka címén magasabb vagy külön díjra nem tarthat igényt. A díj fedezetet nyújt mindazon munkák elvégzésére és felmerülő költségekre, amit a szerződés teljesítendő feladatként felsorol, és amelyek szükségesek az előírt műszaki tartalom és minőségi követelmények szerint.

A Kivitelező viseli annak minden jogkövetkezményét, amely a tervdokumentáció olyan hiányosságából adódik, amelyet a Kivitelezőnek a tőle elvárható szakmai gondosság mellett észlelnie kellett volna, de a szerződéskötést megelőzően nem jelzett.

Kivitelező nyilatkozza, hogy a Kivitelezői díj tartalmaz minden tételt, ami a rendeltetésszerű használatot biztosítja.

4.1.2./ A kivitelezési munkákat a tervezői műleírás és a kiviteli tervek alapján kell végezni. Ezekhez képest pótmunkák elvégzésére csak írásban rögzített szerződésmódosítás alapján kerülhet sor. Az eredeti szerződés írásbeli módosításával adhat a Megrendelő a terv és annak megfelelően a kivitelezés módosítására megrendelést azzal, hogy ez esetben ennek minden következményéről a szerződésmódosítás rendelkezik. Ennek hiányában pótmunka elszámolására nem kerülhet sor. A pótmunkák díjazását a költségvetésben szereplő egységárakhoz viszonyítva állapítják meg a felek, Megrendelő helyszíni képviselőjének igazolása alapján tételes elszámolással.

Kivitelező más jogcímen - a jelen szerződés 4.1.1./ pontjára is figyelemmel - az e szerződésben foglaltakat meghaladóan további díjra nem tarthat igényt.

4.2./ A Kivitelező a szerződés teljesítéséhez ***előleget*** igényelhet, melynek mértéke legfeljebb a bruttó Kivitelezői díj 15%-ának megfelelő mértékű forint összeg. Kivitelező előleget igényel …………………….,-Ft összegben/ nem igényel[[1]](#footnote-1).

A Megrendelő az előleget a Kivitelező kérésére legkésőbb az építési munkaterület átadását követő 15 napon belül fizeti ki. Az előlegbekérőt eredeti példányban kell a Megrendelő rendelkezésére bocsátani. Az előlegként kifizetett összeg 50%-a a részszámlában, 50%-a a végszámlában elszámolásra, azaz levonásra kerül. Előleg igénybevétele esetén Kivitelező köteles a szerződés 6.8/ pontja szerint az igénybe vett előlegnek a nettó kivitelezői díj 5%-át meghaladó mértékű részére előleg visszafizetési biztosítékot nyújtani a Megrendelő számára az előleg kifizetésének napjától az előleg elszámolásának napjáig tartó időtartamra, az előlegbekérőhöz az előleg visszafizetési biztosíték rendelkezésre bocsátásának igazolását be kell nyújtani.

4.3./ A szerződő felek rögzítik, hogy a jelen szerződés tárgyát képező építési kivitelezési munkák a „Sajószentpéter és térsége korszerű közétkeztetési infrastruktúrájának megteremtése” című és TOP 1.1.3-15-BO1-2016-00014 azonosító számú projekt keretében, a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendeletben szabályozott utófinanszírozással valósulnak meg. A támogatás intenzitása: 100,000000 %. A Megrendelő a jelen szerződés 4.1.1./ pontjában meghatározott díjat a jelen pontban rögzített ütemezés szerint a Kivitelező által – a Megrendelő műszaki ellenőre, Kivitelező és azt követően Megrendelő képviselője által aláírt teljesítési igazolás alapján – kiállított számla ellenében, a Kbt. 135. § (1)-(6), (8) bekezdések alapján az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Kormányrendelet szabályai szerint, annak 32/A. §-ában rögzített fizetési határidővel, átutalással teljesíti a Kivitelező részére, a Kivitelező jelen szerződés fejlécében megjelölt bankszámlájára, a jelen szerződés szerinti számlázási ütemezésben. Megrendelő az ellenszolgáltatás halasztott tejesítésére vonatkozó lehetőséget (Ptk. 6:130. § (3) bekezdés) nem alkalmazza.

A fizetési feltételekre vonatkozó jogszabályok:

a) Kbt. rendelkezései, különösen a 135. § (1)-(6), (8);

b) A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet;

c) Az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Korm. rendelet;

d) Az adózás rendjéről szóló 2017. évi CL. törvény;

e) Az államháztartásról szóló törvény végrehajtásáról szóló 368/2011. (XII.31.) Kormányrendelet;

f) A számla késedelmes fizetése esetében a Ptk. 6:155.§ (1) bekezdése irányadó.

A szerződés és számlázás, valamint a kifizetés magyar forintban történik.

Számlázás ütemezése:

**- Részszámla:**

A műszaki előrehaladás 50 %-ának elérésekor a nettó kivitelezői díj 50 %-áról + Áfa, az előleg 50 %-ának összegével csökkentve.

Műszaki előrehaladás százalékos értéke alatt a Megrendelő a Kivitelező által a műszaki előrehaladás során elkészített, beépített, az építési műszaki ellenőr által elfogadott építőipari teljesítmény nettó értékének a nettó kivitelezői díjhoz viszonyított arányát érti.

**- Végszámla:**

Kivitelező a sikeres műszaki átadás-átvételi eljárás lezárása után, a Megrrendelő által kiadott, a hiba- és hiánymentes teljesítést igazoló teljesítésigazolás kiállítását követően jogosult a nettó kivitelezői díj + Áfa részszámlában el nem számolt összegéről – csökkentve azt az előleg 50 %-ának összegével – a végszámlát kiállítani.

4.4./ A Megrendelő kijelenti, hogy a jelen szerződésben meghatározott építési munka ellenértékének pénzügyi fedezetével rendelkezik, amely fedezetet a „Sajószentpéter és térsége korszerű közétkeztetési infrastruktúrájának megteremtése” című és TOP 1.1.3-15-BO1-2016-00014 azonosító számú projekt Támogatási szerződése biztosítja.

4.5./ Amennyiben a Megrendelő a 4.1./ pont szerinti díjat határidőben nem fizeti meg, a Kivitelező a Ptk. 6:155. §-a szerinti *késedelmi kamatra* jogosult.

4.6./ Szerződő felek rögzítik, hogy az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Korm. rendelet 32/B. § (1) bekezdése alapján a 32/A. § (1) bekezdés rendelkezéseinek alkalmazása során a havonta nettó módon számított 200 000 forintot meghaladó kifizetésnél Kivitelező az igénybe vett alvállalkozónak a teljesítésért - visszatartási kötelezettség nélkül - abban az esetben fizethet, ha

*a)* az alvállalkozó az ajánlattevő rendelkezésére bocsát a tényleges kifizetés időpontjától számított 30 napnál nem régebbi nemleges adóigazolást,

*b)* az alvállalkozó a kifizetés időpontjában szerepel a köztartozásmentes adózói adatbázisban, vagy

*c)* az ajánlattevő rendelkezésére bocsátja az adóigazgatási eljárás részletszabályairól szóló kormányrendelet szerinti köztartozásmentes adózói minőségről szóló igazolást.

A 322/2015. (X.30.) Korm. rendelet 32/B. § (2) bekezdése alapján a Kivitelező az általános adóigazolás rendelkezésre bocsátása után az abban szereplő köztartozás erejéig visszatartja a kifizetést. Ha az általános adóigazolásban szereplő köztartozás ellenére a Kivitelező elmulasztja a visszatartást, a kifizetés erejéig egyetemlegesen felel az alvállalkozót a kifizetés időpontjában terhelő köztartozásért. A visszatartási kötelezettség az általános forgalmi adóra nem terjed ki.

***V. A felek jogai és kötelezettségei***

5.1./ A Kivitelező köteles a jelen szerződés tárgyát képező építési munkát a 3.2./ pontban meghatározott határidőn belül, a jelen szerződés 1.1./ pontjában meghatározott közbeszerzési eljárást megindító felhívásban, közbeszerzési dokumentumokban és a Kivitelező ajánlatában meghatározottak szerint a 3.1./ pontban meghatározott helyszínen elvégezni és – a 3.3./ pont szerinti átadás-átvételi eljárás útján a Megrendelő *birtokába bocsátani.*

5.2./ A Kivitelező köteles a munka elvégzéséhez szükséges biztonságos gépeket, eszközöket, berendezéseket megfelelő mennyiségben, összetételben, kapacitásban biztosítani a munka megkezdésétől annak teljes folyamatán keresztül a befejezésig.

A Kivitelező kötelezettsége továbbá, hogy a munka ütemezése vagy az ütemezéstől eltérően a Megrendelői utasítás szerint a közbeszerzési eljárást megindító felhívásban, közbeszerzési dokumentumokban előírt és a Kivitelező ajánlatában megajánlott mennyiségű és minőségű anyagot szolgáltasson.

5.3./ A Kivitelező köteles a jelen szerződés tárgyát képező építési munkát szerződésszerűen, teljes körűen, a vonatkozó magyar előírásoknak, műszaki szabványoknak és előírásoknak, mindenkori engedélyeknek valamint a technika mai állásának megfelelően, határidőben elkészíteni, illetve valamennyi egyéb szerződéses kötelezettségét szerződésszerűen teljesíteni.

A Kivitelező köteles elvégezni az esetleges többletmunkát, továbbá a rendeltetésszerű használathoz szükséges pótmunkát is amennyiben azt Megrendelő megrendeli.

5.4./ A Kivitelező kötelessége a tevékenysége, munkavégzése megkezdéséhez, ellátásához és átadásához szükséges dokumentumok (mintavételi és minősítési terv, technológiai utasítás, biztonsági és egészségvédelmi terv, építési napló, megvalósulási terv, mérési jegyzőkönyvek) elkészítése, a Megrendelővel történő jóváhagyatása és igazoltatása, az alkalmazott építési termékek teljesítménynyilatkozatainak Megrendelő rendelkezésére bocsátása.

5.5./ A Kivitelező kötelezettsége, hogy a feltárt, megállapított hibákat a megjelölt határidőben és megfelelő minőségben kijavítsa, illetőleg jótállási és szavatossági kötelezettségeinek eleget tegyen.

A Kivitelező szavatol azért, hogy a jelen szerződés tárgyát képező építési munka a jelen szerződés 1.1./ pontjában meghatározott közbeszerzési eljárást megindító felhívásban, közbeszerzési dokumentumokban és a Kivitelező ajánlatában meghatározott követelményeknek megfelelően került elvégzésre, illetve átadásra, és az a rendeltetésszerű használatra minden további feltétel nélkül alkalmas.

5.6./ A Kivitelező köteles megtenni a jogszabályban előírt intézkedéseket a környezet védelmére a munkaterületen és azon kívül, valamint elkerülni a személyek, közvagyon vagy más károsodását és sérülését, amely légszennyezés, zaj, vagy egyéb okból a Kivitelező tevékenysége következtében keletkezik.

5.7./ A Kivitelező köteles a jelen szerződésben meghatározott építési munka elvégzésével összefüggésben keletkező hulladékot – engedéllyel rendelkező kezelőhöz – elszállítani, illetve elszállíttatni.

5.8./ A Kivitelező kötelezettsége, hogy a feladat elvégzéséhez szükséges megfelelő létszámú és szakmai összetételű szakembert biztosítson a munka megkezdésétől annak teljes folyamatán keresztül a befejezéséig. A szerződés teljesítésében részt vevőkre vonatkozóan a Kbt. 138. § és 139. §-ában foglaltak az irányadók.

5.9./ A Kivitelező kijelenti, hogy a következő mértékű és terjedelmű felelősségbiztosítással rendelkezik: legalább 10.000.000,- HUF/káresemény és legalább 145 000 000,- HUF/év limitű saját nevére szóló felelősségbiztosítási szerződés, amely kellő fedezetet nyújt és kiterjed a teljes szerződés szerinti munkákra, a káreseménnyel kapcsolatos többletköltségekre (romeltakarítás, szakértői költségek, stb.), a meglévő és szomszédos építményekre. A biztosításnak fedezetet kell nyújtania az építkezés folyamán az építési teljesítésben (meglévő szerkezetek, beépített anyagok, munka) keletkező károkra, a meglévő megmaradó épületekben keletkező károkra, harmadik személynek okozott dologi és személyi károkra is. Biztosítási időszak kezdete: a szerződés megkötésének időpontja, vége: a szerződés teljesítésének véghatárideje. A biztosítási kötvény, illetve a biztosítási szerződések hatályban létét igazoló biztosítási díjak átutalására vonatkozó átutalási megbízás egy-egy másolati példánya jelen szerződés mellékletét képezi.

5.10./Az 5.9./ pontban írt biztosítás fennállását, érvényességét a Megrendelő jelen szerződés hatálya alatt, akár a díjfizetési bizonylatok bekérésével is, bármikor vizsgálhatja. A biztosítás megszűnése esetén – amennyiben a Kivitelező a jogellenes állapotot maximum 5 (öt) napon belül nem szünteti meg – a Megrendelő a biztosítási szerződést saját javára a Kivitelező költségviselése mellett megkötheti. A Kivitelező ezen kötelezettségének megszegése esetén, úgy tartozik helytállni a Megrendelő felé a bekövetkezett kárért, mint a biztosítási szerződés érvényessége és hatálya alatt. A Megrendelő felé bejelentett, a teljesítésbe bevont alvállalkozó számára a biztosítási kötelezettséget – jelen szerződésben foglaltakkal egyezően – a Kivitelezőnek elő kell írnia.

5.11./ A Megrendelő köteles a jelen szerződés tárgyát képező építési munka megkezdéséhez az építési munkaterületet a Kivitelezőnek a szerződés 3.5./ pontjában írtak szerint átadni. A kivitelezési munkát Szerződő Felek által közösen elfogadott pénzügyi megvalósítási és műszaki ütemterv szerint kell végezni, amelyet a Kivitelező köteles a szerződés megkötésének időpontjára a közbeszerzési eljárásban nyertes ajánlatában foglaltak és az ajánlattételi felhívásban előírtak alapján elkészíteni. A szerződés teljesítése folyamán az ütemtervet a szerződő felek 30 naponként felülvizsgálják, és amennyiben szükséges, aktualizálják.

Felek megállapodnak abban, hogy az építési munkáról a Kivitelező az Épkiv. 24. §-ában foglaltaknak megfelelő – és amennyiben a hivatkozott jogszabály lehetővé teszi elektronikus – építési naplót vezet, amelyet az építési munkaterület átadásával egyidejűleg meg kell nyitni és a kivitelezési tevékenység befejezéséig folyamatosan kell vezetni.

* a Megrendelő műszaki ellenőre (építési naplóbejegyzésre jogosult):

|  |  |
| --- | --- |
| ***Név:*** | *…………………………………………….* |
| ***Cím:*** | *………………………………………………* |
| ***Telefonszám:*** | *…………………..* |
| ***Telefaxszám:*** | *…………………..* |
| ***E-mail cím:*** | *……………………* |
| ***NÜJ szám adott esetben:*** | *…………………….* |

A szerződő felek rögzítik, hogy a Megrendelő műszaki ellenőre, a jelen szerződésben meghatározott nyilatkozatokon túl egyéb, a szerződéssel kapcsolatos, önálló, hatályos jognyilatkozatot nem tehet.

* a Kivitelező felelős műszaki vezetői (építési naplóbejegyzésre jogosult):

**MV-É szakterületen:**

|  |  |
| --- | --- |
| ***Név:*** |  |
| ***Cím:*** |  |
| ***Telefonszám:*** |  |
| ***Telefaxszám:*** |  |
| ***E-mail cím:*** |  |
| ***NÜJ szám adott esetben:*** |  |

**MV-ÉG szakterületen:**

|  |  |
| --- | --- |
| ***Név:*** |  |
| ***Cím:*** |  |
| ***Telefonszám:*** |  |
| ***Telefaxszám:*** |  |
| ***E-mail cím:*** |  |
| ***NÜJ szám adott esetben:*** |  |

**MV-ÉV szakterületen:**

|  |  |
| --- | --- |
| ***Név:*** |  |
| ***Cím:*** |  |
| ***Telefonszám:*** |  |
| ***Telefaxszám:*** |  |
| ***E-mail cím:*** |  |
| ***NÜJ szám adott esetben:*** |  |

5.12./ A Megrendelő köteles a Kivitelező kérésére az építési munka elvégzéséhez a szükséges utasítást megadni.

5.13./ A Megrendelő – a Kivitelező szerződésszerű teljesítése esetében – köteles a 4.1.1./ pontban meghatározott *díjat* esedékességkor a jelen szerződésben foglaltak szerint a Kivitelezőnek *megfizetni.*

5.14./ A Megrendelő, illetve az általa kijelölt szervezet vagy személy mindenféle korlátozás nélkül, bármikor jogosult a Kivitelező, illetve annak alvállalkozói tevékenységét és munkavégzését, illetve a szerződésszerű teljesítést ellenőrizni, a Kivitelezőtől a szerződés tárgyát képező munkákra vonatkozóan felvilágosítást kérni.

5.15./ A Megrendelő a körülmények által lehetővé tett legrövidebb időn belül – amennyiben az különösen a hiba jellegét tekintve lehetséges és elvárható, lehetőség szerint a 3.3./ pont szerinti átadás-átvételi eljárás során – köteles meggyőződni arról, hogy a *teljesítés megfelelő-e.* Amennyiben az építési munka megfelel a jelen szerződésben, illetve a jelen szerződés 1.1./ pontjában meghatározott közbeszerzési eljárás közbeszerzési dokumentumokban, illetve a Kivitelező ajánlatában előírt követelményeknek és a rendeltetésszerű használatra alkalmas, a Megrendelő köteles az építési munkát átvenni.

5.16./ A Megrendelő a teljesítéssel kapcsolatban esetlegesen észlelt hibát köteles annak felfedezése után a Kivitelezővel haladéktalanul közölni, egyben szavatossági igényét megjelölni.

5.17./ A szerződő felek kötelesek egymást minden olyan körülményről haladéktalanul értesíteni, amely a jelen szerződés eredményességét vagy kellő időre való elvégzését veszélyezteti, vagy gátolja. Az értesítés elmulasztásából eredő kárért a mulasztó fél felelős.

5.18./ A kibontott anyagok, szerkezetek, berendezések csak a Megrendelő jóváhagyása után szállíthatóak el. Amennyiben Megrendelő azokra igényt tart, elszállításukról gondoskodik.

5.19./ A kivitelezés során a villamos energia és vízvételezéséről, azok méréséről a Kivitelező gondoskodik, a szolgáltatások díját viseli.

5.20./ A konyhatechnológia telepítését szakcég végzi, a gázüzemű berendezések telepítése azonban a Kivitelező feladata. Kivitelező köteles együttműködni a szakcéggel a sikeres beüzemelés érdekében.

5.21./ A kivitelezés során szükségessé váló engedélyek, nyilatkozatok, hozzájárulások beszerzése a Kivitelező feladata.

5.22./ A Kivitelezőnek be kell tartania a Megrendelő által adott utasításokat. Ha a Kivitelező megítélése szerint az adott utasítás túllépi a szerződés kereteit vagy a Megrendelő szakszerűtlen vagy jogellenes utasítást ad vagy azzal szemben egyéb fenntartása van, akkor az adott utasítás kézhezvételétől számított 5 napon belül értesítenie kell írásban a Megrendelőt, feltárva az adott utasítással szembeni fenntartásait. Amennyiben a Megrendelő az utasítást a Kivitelező értesítésében foglaltak ellenére írásban megerősíti, a Kivitelező - jogszabályi kivételektől eltekintve - köteles az adott utasítást végrehajtani.

5.23./ Kivitelező kijelenti, hogy a meghatározott feladatok teljes körű és megfelelő színvonalú ellátásához rendelkezik a szükséges szakmai tapasztalatokkal és valamennyi feltétellel.

5.24./ A Kivitelező köteles a kivitelezés során a munkavédelmi és tűzvédelmi előírásokat, a biztonságtechnikai rendszabályokat betartani és betartatni, a műszaki átadás-átvételi eljárás lezárásáig, illetve a birtokba adásig a munkaterület őrzéséről a felvonulási és a szállítási utak biztosításával gondoskodni.

5.25./ A Kivitelező köteles a munkákat az osztályos előírást tartalmazó szabványok esetében a legmagasabb előírt követelményeknek, a minőségi osztályt nem tartalmazó szabványoknál pedig a szabványelőírás követelményeinek megfelelően elvégezni. A felhasznált, beépített anyagok csak hibátlanok, újak lehetnek.

Építménybe terméket beépíteni az építési termék építménybe történő betervezésének és beépítésének, ennek során a teljesítmény igazolásának részletes szabályairól szóló 275/2013. (VII. 16.) Korm. rendelet előírásainak betartásával lehet.

5.26. / A beépítésre kerülő és beépítés után látszó anyagokat, szerkezeteket beépítés előtt be kell mutatni a Megrendelőnek (nyílászárók, burkolatok, festés színe, homlokzati felületképzés stb.) Ha egyes munkarészeket a Kivitelező beépít (eltakar) köteles a Megrendelőt az ellenőrzés érdekében előzetesen – legalább két munkanappal korábban – a tervezett beépítésről írásban értesíteni. Szerkezeti elem, tartozék stb. eltakarása csak a műszaki ellenőr írásos engedélye alapján történhet.

5.27./ A Kivitelező köteles a Megrendelőnek a szolgáltatott dolgokról (műszaki berendezésekről, rendszerekről) a használathoz, valamint a fenntartáshoz szükséges tájékoztatást (írásban magyar nyelven) megadni, a beépített anyagokról minőségi bizonylatot biztosítani a részteljesítésekhez is, teljes körűen legkésőbb a műszaki átadás-átvételi eljárás lezárásáig, illetve a birtokba adásig.

5.28./ Kivitelező haladéktalanul köteles jelenteni Megrendelőnek, ha a jelen szerződésben meghatározott feladatok megvalósítása részben vagy egészben meghiúsul, tartós akadályba ütközik, vagy az ütemezéshez képest késedelmet szenved, illetve ennek bekövetkezése fenyeget.

5.29./ A Megrendelő előzetes írásbeli jóváhagyása nélkül a Kivitelező a szerződés teljesítése során összeállított, készített vagy birtokába jutott dokumentumokat nem használhatja fel a szerződés teljesítésétől eltérő célra.

5.30./ A Kivitelező nyilatkozza, hogy jogszabály szerinti összeférhetetlenség, kizáró okok nem állnak fenn. A szerződés időtartama alatt bármilyen összeférhetetlenségi körülmény felmerülése esetén haladéktalanul értesítenie kell a Megrendelőt, az összeférhetetlenséget - szükség esetén a közreműködő megváltoztatásával - meg kell szüntetnie.

5.31./ A műszaki átadás-átvételi eljárástól számított 1 éven belül, valamint a jótállás időtartamának lejárta előtt utó-felülvizsgálati eljárást kell lefolytatni. Az eljárást Megrendelő készíti elő és hívja meg a Kivitelezőt.

***VI. Jótállás, szerződést megerősítő biztosítékok***

6.1./ Kivitelező a szerződéses kötelezettségeinek szerződésszerű teljesítéséért, a beépített anyagokért, eszközökért, alkatrészekért, berendezésekért, továbbá az alkalmazott megoldások, eljárások alkalmasságáért és minőségéért – függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza – …..................… hónap teljes körű jótállási kötelezettséget vállal a sikeres műszaki átadás-átvétel befejezésétől. A jótállási időszak a műszaki átadás-átvételi eljárás lezárását követő napon kezdődik.

6.2/ A Megrendelő a jótállási körbe tartozó működési zavarok, hibák vagy egyéb meghibásodás (a továbbiakban: meghibásodás) észlelése esetén köteles azt haladéktalanul bejelenteni a Kivitelezőnek. A Kivitelező ennek körében felel az általa felhasznált anyagok anyag- és gyártási hibától való mentességéért, valamint azért, hogy a vállalt munkát a terveknek, a vonatkozó magyar szabványoknak megfelelő minőségben végzi el.

6.3./ A Megrendelő jótállási igényeit a jelen szerződés birtokában érvényesítheti. Meghibásodás esetén a Megrendelő a jótállási időtartamban díjmentes javítást kérhet, illetve élhet a Ptk. 6:173. § szerinti jogaival. Javítás választása esetén annak időtartama legfeljebb 15 nap.

A javítást úgy kell elvégezni, hogy a jelen szerződés tárgyát képező építési munka eredményeképp létrejött építmény használhatósága, értéke ne csökkenjen. A javítás során csak műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak és előírásoknak, mindenkori engedélyeknek megfelelő anyag kerülhet beépítésre. Javítás esetén a jótállás időtartama meghosszabbodik a hiba közlésének napjától azzal az időtartammal, amely idő alatt a Megrendelő a meghibásodással érintett építményt/építményrészt rendeltetésszerűen nem használhatta. A jótállás időtartama a kicserélt berendezések vonatkozásában újra elkezdődik. A javítás időpontját, az elvégzett munkálatokat dokumentálni kell.

A felek rögzítik, hogy a Kivitelező a jótállás körében végzett hibaelhárításért, javításért ellenszolgáltatást és költségtérítést nem követelhet.

6.4./ A Kivitelező felelőssége fennáll a rejtett-, hozzá nem férhető-, illetve egyéb, az átadáskor fel nem ismerhető hibákért is.

6.5./ A Kivitelező felel (szavatol) azért, hogy a jelen szerződés tárgyát képező építési munka eredményeként létrejövő építmény per-, teher-, illetve igénymentes (jogszavatosság).

6.6./ Hibás teljesítési kötbér:

6.6.1. Ha a Kivitelező olyan okból, amelyért felelős, hibásan teljesít, hibás teljesítési kötbért köteles fizetni. A kötbérfizetési kötelezettség akkor is fennáll, ha Megrendelőnek kára nem merült fel. A kötbér megfizetése azonban nem mentesíti Kivitelezőt a Megrendelő kötbéren felüli kárának megtérítése alól. A hibás teljesítési kötbér mértéke a hibás teljesítéssel érintett munkarész nettó kivitelezési díjának 5 %-a. Kivitelező teljesítése akkor hibás, ha az a teljesítés időpontjában nem felel meg a szerződésben vagy a szerződés megkötését megelőző közbeszerzési eljárás dokumentumaiban, vagy a nyertes ajánlatában, vagy jogszabályban megállapított minőségi követelményeknek.

6.6.2. Kivitelező köteles a szerződés teljesítésébe a szerződés megkötését megelőző közbeszerzési eljárásban meghatározott 2. értékelési szempont alszempontjaira megajánlott szakmai többlettapasztalattal rendelkező szakembereket a szerződés teljesítésének teljes időtartama alatt az adott alszempontban meghatározott felelős műszaki vezetői szakterületen felelős műszaki vezetőként bevonni, amennyiben ezen kötelezettségének bármelyikét a szerződés teljesítésének megkezdését követően megszegi, úgy az hibás teljesítésnek minősül és megszegett kötelezettségenként a nettó kivitelezői díj 3 %-ának megfelelő összegű hibás teljesítési kötbért köteles fizetni. Megrendelő választása szerint a többletmegajánlás szerinti teljesítést is követelheti. A hibás teljesítési kötbér megfizetése mellett Kivitelező köteles a hibás teljesítést követően is a szerződés teljesítésének befejeztéig az adott részszempontban előírt szakterületen felelős műszaki vezető szakembert biztosítani.

6.6.3. A késedelmi és hibás teljesítési kötbér együttes teljes összege legfeljebb a nettó kivitelezői díj 15 %-a lehet. Amennyiben a fizetendő késedelmi és hibás teljesítési kötbér összege meghaladja a nettó kivitelezői díj a 15 %-át, a Megrendelő − a Kivitelezővel szembeni kártérítési kötelezettség nélkül – a szerződést azonnali hatállyal felmondhatja. A 6.6.2 pontban meghatározott hibás teljesítési kötbér érvényesítése Kivitelezői súlyos szerződésszegésnek minősül.

6.7./ Meghiúsulási kötbér: Amennyiben a szerződés teljesítése olyan okból, amiért a Kivitelező felelős meghiúsul, úgy Kivitelező meghiúsulási kötbért köteles fizetni Megrendelő részére, melynek mértéke a nettó Kivitelezői díjnak a 15 %-a, azaz ………………………….,-Ft. Megrendelő jogosult továbbá meghiúsulási kötbért érvényesíteni, minden olyan esetben, amikor a szerződés a Kivitelező szerződésszegése miatt a Megrendelő általi elállás vagy azonnali hatályú felmondás útján szűnik meg. A meghiúsulási kötbér érvényesítése a teljesítés követelését kizárja.

6.8./ Előleg igénybevétele esetén Kivitelező köteles az igénybe vett előlegnek a nettó kivitelezői díj 5%-át meghaladó mértékű részére előleg visszafizetési biztosítékot nyújtani a Kbt. 134. § (6) bekezdésének a) pontja szerinti mód valamelyikén a Megrendelő számára az előleg kifizetésének napjától az előleg elszámolásának napjáig tartó időtartamra. Előzőek alapján szerződő felek rögzítik, hogy a Kivitelező által nyújtandó előleg visszafizetési biztosíték összege ………………………………………..,-Ft és azt a Kivitelező az alábbi módok valamelyikén nyújtja:

- óvadékként az előírt pénzösszegnek a Megrendelő fizetési számlájára történő befizetésével, átutalásával,

- pénzügyi intézmény vagy biztosító által vállalt garancia vagy készfizető kezesség biztosításával,

- biztosítási szerződés alapján kiállított - készfizető kezességvállalást tartalmazó – kötelezvénnyel.

Szerződő felek rögzítik, hogy a Kivitelező a felsorolt egyik biztosítéki formáról a másikra áttérhet, a biztosítéknak azonban a szerződésben foglalt összegnek és időtartamnak megfelelően folyamatosan rendelkezésre kell állnia.

Az előlegbekérőhöz az előleg visszafizetési biztosíték rendelkezésre bocsátásának igazolását be kell nyújtani.

6.9./ A Kivitelező a szerződés hibás teljesítésével kapcsolatos igények teljesítésének biztosítékaként jólteljesítési biztosíték megajánlására és rendelkezésre bocsátására köteles. A jólteljesítési biztosíték mértéke a nettó kivitelezői díj 5 %-a, azaz .......................................**,-** Forint összegű, és a jótállási időre, azaz ............... hónap időtartamra szól.

A jólteljesítési biztosítékot fentiek szerint a teljesítési határidőtől a jótállási időtartam lejártának napjáig szólóan kell megajánlani és rendelkezésre bocsátani.

A jólteljesítési biztosíték nyújtása a Kbt. 134. § (6) bekezdésének a) pontja szerint történhet. Előzőek alapján szerződő felek rögzítik, hogy a Kivitelező a jólteljesítési biztosítékot az alábbi módok valamelyikén nyújtja:

- óvadékként az előírt pénzösszegnek a Megrendelő fizetési számlájára történő befizetésével, átutalásával,

- pénzügyi intézmény vagy biztosító által vállalt garancia vagy készfizető kezesség biztosításával,

- biztosítási szerződés alapján kiállított - készfizető kezességvállalást tartalmazó – kötelezvénnyel.

Szerződő felek rögzítik, hogy a Kivitelező a felsorolt egyik biztosítéki formáról a másikra áttérhet, a biztosítéknak azonban a szerződésben foglalt összegnek és időtartamnak megfelelően folyamatosan rendelkezésre kell állnia.

A végszámlához a jólteljesítési biztosíték rendelkezésre bocsátásának igazolását be kell nyújtani.

A Kivitelező a jólteljesítési biztosítékot az alábbi módon nyújtja: ........................................................**.**

A jólteljesítési biztosíték fennállásának időszaka alatt a Kivitelezőt terhelő jótállási kötelezettségek nem, vagy nem a megszabott határidőben történő teljesítése esetén a Megrendelő jogosult a jólteljesítési biztosíték terhére a munkákat elvégeztetni.

A jólteljesítési biztosíték jótállás megváltása jogcímén véglegesen a Megrendelőt illeti, ha a jótállás időtartama alatt a Kivitelező ellen csőd-, felszámolási, vagy egyéb jogutód nélküli megszűnésre irányuló eljárás indul.

***VII. Elállás, a szerződés felmondása***

7.1./ A Megrendelő elállhat a szerződéstől, vagy ha a szerződéskötés előtt fennállt helyzetet természetben nem lehet visszaállítani, felmondhatja azt különösen abban az esetben, ha

* a Kivitelező a jelen szerződésben meghatározott munkaterület átadás-átvételi eljárást követő 10 napon belül az építési munkát nem kezdi el,
* a szerződés 3.4./és 6.6./ pontjában szabályozott esetben,
* a Kbt. 143. § (1) bekezdés a), b) vagy c) pontjában foglaltak bekövetkezése esetén,
* ha a Kivitelező fizetőképességében, pénzügyi helyzetében olyan lényeges változás következik be, amely a szerződés teljesítését veszélyezteti. Amennyiben Kivitelező fizetőképességében lényeges változás következik be, köteles a Megrendelőt a körülmény bekövetkezésétől számított 8 napon belül írásban értesíteni.

7.2./ A Kbt. 143. § (2) bekezdése alapján a Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

7.3./ A szerződés 3.4./ és 6.6./ pontjában szabályozott esetekben a Megrendelő jogosult a szerződést azonnali hatállyal felmondani.

7.4./A Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha a Kbt. 143. § (3) bekezdésének a) vagy b) pontjában írtak bekövetkeznek.

7.5./ Bármely nem szerződésszerű teljesítés jogi fenntartás nélküli elfogadása a Megrendelő részéről nem értelmezhető joglemondásként azon igényről vagy igényekről, amelyek a Megrendelőt a szerződésszegés következményeként megilletik.

***VIII. Egyéb rendelkezések***

8.1./ A szerződő felek rögzítik, hogy a jelen szerződés teljesítésével kapcsolatosan *kapcsolattartó*

* a Megrendelő részéről:

|  |  |
| --- | --- |
| ***Név:*** | *……………………………* |
| ***Cím:*** | *……………………………* |
| ***Telefonszám:*** | *……………………………* |
| ***Telefaxszám:*** | *…………………………….* |
| ***E-mail cím:*** | […………………………](mailto:mkdia@ph.karcag.hu) |

* a Kivitelező részéről:

|  |  |
| --- | --- |
| ***Név:*** |  |
| ***Cím:*** |  |
| ***Telefonszám:*** |  |
| ***Telefaxszám:*** |  |
| ***E-mail cím:*** |  |

A szerződő felek rögzítik, hogy a Megrendelő kapcsolattartója a szerződéssel kapcsolatos, önálló, hatályos jognyilatkozatot nem tehet.

8.2./ A Kivitelező képviselője büntetőjogi felelőssége tudatában nyilatkozik, hogy a társaság *jogképes*, bejegyzett és az ajánlatban igazolt adataiban változás nem történt, és a jelen szerződés aláírására teljes körű felhatalmazással rendelkezik.

8.3./ A szerződő felek megállapodnak, hogy a jelen kivitelezési szerződést – különös tekintettel a díjra, illetve a felek jogaira és kötelezettségeire – csak közös megegyezéssel, írásban, a Kbt. 141. §-ában és a 142. § (3) bekezdésében foglaltak figyelembe vételével módosíthatják.

8.4./ A szerződő felek megállapodnak, hogy a jelen szerződésen alapuló esetleges vitás kérdéseiket elsősorban peren kívüli tárgyalás útján kívánják rendezni.

8.5./ A jelen szerződésben nem szabályozott kérdésekben a Ptk. a vállalkozási és a kivitelezési szerződésre vonatkozó speciális, illetve a kötelmekre és a szerződésekre vonatkozó általános rendelkezései, az épített környezet alakításáról és védelméről szóló 1997. évi LXXVIII. törvény és végrehajtási rendeletei, az építőipari kivitelezési tevékenységről szóló 191/2009. (IX.15.) Korm. rendelet vonatkozó rendelkezései, az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Korm. rendelet, valamint a Kbt. a szerződés teljesítésére vonatkozó feltételekre irányadó sajátos rendelkezései és a szerződésmódosításra vonatkozó szabályai irányadóak.

8.6./ A teljesítés során keletkező, szerzői jogi védelem alá eső alkotáson Megrendelő területi korlátozás nélküli, határozatlan idejű, kizárólagos és harmadik személynek átadható felhasználási jogot szerez, továbbá jogot szerez az alkotás átdolgozására is.

8.7./ Az államháztartásról szóló 2011. évi CXCV. törvény 41. § (6) bekezdésére figyelemmel a közbeszerzés eredményeként nem köthető érvényesen szerződés olyan jogi személlyel, jogi személyiséggel nem rendelkező szervezettel, illetve a létrejött szerződés alapján nem teljesíthető kifizetés olyan szervezet részére, amely szervezet nem minősül átlátható szervezetnek. Az átlátható szervezet meghatározását a nemzeti vagyonról szóló 2011. évi CXCVI. törvény 3. § (1) bekezdés 1. pontja tartalmazza. A Kivitelező a jelen szerződés aláírásával nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül.

8.8./ Megrendelő kiköti, hogy a 322/2015. (X. 30.) Korm. rendelet 28. §-át alkalmazhatja.

8.9./ A Megrendelő kiköti, hogy a Kivitelező

*a)* nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a Kivitelező adóköteles jövedelmének csökkentésére alkalmasak;

*b)* a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a 143. § (3) bekezdése szerinti ügyletekről a Megrendelőt haladéktalanul értesíti.

A külföldi adóilletőségű Kivitelező köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Kivitelezőre vonatkozó adatokat az országok közötti jogsegély igénybevétele nélkül.

8.10./ A Kivitelező a szerződés aláírásával kötelezettséget vállal arra, hogy a szerződés tárgyát képező munkák megavalósulásának ellenőrzését minden olyan szervezet, hatóság, egyéb személy részére lehetővé teszi, amelyeket erre jogszabály jogosít, illetve kötelez. A Kivitelező tudomással bír arról, hogy nemteljesítése, késedelmes teljesítése vagy hibás teljesítése esetén Megrendelő támogatási összegtől eshet el. Amennyiben Megrendelő a Kivitelező magatartására visszavezethetően támogatástól elesik, Kivitelező köteles az ebből eredő valamennyi kárt Megrendelőnek megfizetni. A Kivitelező tudomásul veszi, hogy megtérítendő kárként terheli a jelen szerződés megszegése miatt esetlegesen visszatérítendő támogatás és kamatai, ha az a Kivitelező szerződésszegéséből vagy a Kivitelezőnek felróható egyéb okból következett be.

8.11./ A szerződő felek megállapodnak abban, hogy Kivitelező köteles a kivitelezéssel kapcsolatos dokumentumok megőrzésére.

8.12./ A Kivitelező a szerződés megkötésekor nyilatkozott, hogy a szerződés teljesítésében a 266/2013. (VII. 11.) Korm.rendelet szerinti MV-É, MV-ÉG és MV-ÉV szakterületen felelős műszaki vezetőként a szerződés 5.11./ pontjában megnevezett szakemberek vesznek részt.

8.13./ A Szerződő Felek bármely jogvitájuk eldöntésére, ami a jelen szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkezik, alávetik magukat a Miskolci Járásbíróság, illetve a Miskolci Törvényszék kizárólagos illetékességének.

A szerződő felek a jelen kivitelezési szerződést elolvasták, megértették, annak rendelkezéseit egyezően értelmezték, és azt, mint valós ügyleti akaratukkal mindenben megegyezőt, jóváhagyólag, cégszerűen írták alá. A jelen szerződés 6 eredeti példányban készült, melyekből 4 példány a Megrendelő, 2 példány a Kivitelező birtokába kerül.

***Mellékletek:***

* 3.1./ pont szerinti helyszínrajz és alaprajz
* 5-9./ -5.10./ pont szerinti biztosítási kötvény, illetve a biztosítási szerződések hatályban létét igazoló biztosítási díjak átutalására vonatkozó átutalási megbízás egy-egy másolati példánya
* 5.11./ pont szerinti pénzügyi megvalósítási és műszaki ütemterv
* 8.7./ pont szerinti átláthatósági nyilatkozat
* 8.12./ pont szerinti nyilatkozat

**KELT:** ………………………, 2018. év ………………. hó ………. napján

|  |  |
| --- | --- |
| *....................................................  Dr. Faragó Péter  polgármester* Megrendelő képviseletében | *....................................................  <...név...>  <...titulus...>* Kivitelező képviseletében |

Pénzügyi ellenjegyzés:

|  |
| --- |
| *....................................................  <...név...>  <...titulus...>* |

**NYILATKOZAT átláthatóságról**

Alulírott ……………………………………………….….………….………………(név, szül. idő, lakcím) mint a(z)………………………………………………………………(ajánlattevő jogi személy/jogi személyiséggel nem rendelkező szervezet[[2]](#footnote-2) neve) képviselője, ezennel büntetőjogi felelősségem tudatában az alábbi nyilatkozatot teszem az alábbi tárgyú közbeszerzési eljárásban az eljárás eredményeként a vonatkozó szerződés megkötéséhez:

**Ajánlatkérés adatai:**

* Ajánlatkérő megnevezése, székhelye: Sajószentpéter Városi Önkormányzat (székhelye: 3770 Sajószentpéter, Kálvin tér 4.)
* Ajánlattevő megnevezése, székhelye, adószáma: ………………………………………………
* Közbeszerzési eljárás (szerződés) tárgya: „„Sajószentpéter és térsége korszerű közétkeztetési infrastruktúrájának megteremtése” című és TOP 1.1.3-15-BO1-2016-00014 azonosító számú projekt megvalósításához a Sajószentpéter, Petőfi u. 2. sz. alatti 186/2 helyrajzi számú ingatlanon meglévő közétkeztetési konyha épület felújítási és korszerűsítési építési kivitelezési munkáinak elvégzése”” szerződéshez rendelt elnevezésű építési beruházás

Nyilatkozom, hogy az általam képviselt ajánlattevő (továbbiakban: szervezet) a nemzeti vagyonról szóló 2011. évi CXCVI. törvény (továbbiakban: Nvt.) 3. § (1) bekezdés 1. pontjában foglaltak szerint **átlátható szervezetnek minősül** az alábbiak szerint:

**○**[[3]](#footnote-3) **Az általam képviselt szervezet az Nvt. 3. § (1) bekezdés 1. pont a) alpontja szerinti szervezet, jogállása:**

□állam, □költségvetési szerv, □köztestület, □helyi önkormányzat, □nemzetiségi önkormányzat, □társulás, □egyházi jogi személy, □olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, □nemzetközi szervezet, □külföldi állam, □külföldi helyhatóság, □külföldi állami vagy helyhatósági szerv □Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság***[[4]](#footnote-4)***.

**○[[5]](#footnote-5) Az általam képviselt szervezet az Nvt. 3. § (1) bekezdés 1. pont b) alpontja szerinti szervezet, azaz olyan belföldi vagy külföldi jogi személy vagy jogi személyiséggel nem rendelkező gazdálkodó szervezet (továbbiakban: szervezet), amely megfelel a következő feltételeknek:**

a) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

c) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a fent írt a), b) és c) pont szerinti feltételek fennállnak.

**Az a)-d) pont alátámasztására vonatkozó adatokat az alábbiakban adom meg** (minden olyan adatot meg kell adni, amely a szervezetre nézve értelmezhető, amely adat a szervezetre nem értelmezhető, vagy nem vonatkozik, azt áthúzással kell jelölni):

1) az általam képviselt szervezet tényleges tulajdonosainak természetes személyazonosító adatai, tulajdoni hányada, befolyásának és szavazati jogának mértéke:

……………………………………………

2) az általam képviselt szervezetben közvetlenül vagy közvetve több mint 25%-os tulajdoni részesedéssel, befolyással vagy szavazati joggal rendelkező jogi személy vagy jogi személyiséggel nem rendelkező szervezet neve, tulajdoni hányadának, befolyásának és szavazati jogának mértéke:

……………………………………………

3) a 2) alpont szerinti jogi személy vagy jogi személyiséggel nem rendelkező szervezet tényleges tulajdonosainak természetes személyazonosító adatai, tulajdoni hányada, befolyásának és szavazati jogának mértéke:

……………………………………………

4) az általam képviselt szervezet és a 2) alpont szerinti jogi személy vagy jogi személyiséggel nem rendelkező szervezet adóilletősége:

……………………………………………

5) az általam képviselt szervezet és a 2) alpont szerinti jogi személy vagy jogi személyiséggel nem rendelkező szervezet ellenőrzött külföldi társaság jogállásának megítéléséhez szükséges, a társasági adóról és az osztalékadóról szóló 1996. évi LXXXI. törvény 4. § 11. pontjában meghatározott adatok:

……………………………………………

**○[[6]](#footnote-6) Az általam képviselt szervezet az Nvt. 3. § (1) bekezdés 1. pont c) alpontja szerinti szervezet, azaz olyan civil szervezet vagy vízitársulat, amely megfelel a következő feltételeknek:**

a) vezető tisztségviselői megismerhetők,

b) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

c) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van.

**Az a)-c) pont alátámasztására vonatkozó adatokat az alábbiakban adom meg** (minden olyan adatot meg kell adni, amely a szervezetre nézve értelmezhető, amely adat a szervezetre nem értelmezhető, vagy nem vonatkozik, azt áthúzással kell jelölni):

1) az általam képviselt szervezet vezető tisztségviselőinek természetes személyazonosító adatai:

……………………………………………

2) az általam képviselt szervezet és az általam képviselt szervezet vezető tisztségviselőinek 25%-ot meghaladó tulajdoni részesedésével működő szervezet nevét:

……………………………………………

3) az általam képviselt szervezet és az általam képviselt szervezet vezető tisztségviselőjének a 2) pont szerinti szervezetben fennálló tulajdoni hányadának mértékét:

……………………………………………

4) a 2) pont szerinti szervezet tényleges tulajdonosának természetes személyazonosító adatai, tulajdoni hányada, befolyásának és szavazati jogának mértéke:

……………………………………………

5) a 2) pont szerinti szervezet átláthatóságának vizsgálatához az Államháztartásról szóló 2011. évi CXCV. törvény 55. §-ában előírt, a fenti 2) pontban meghatározottakon kívüli adatok:

……………………………………………

6) az általam képviselt szervezet székhelye:

……………………………………………

Nyilatkozom továbbá, hogy tudomásul veszem, hogy a fent nevezett ajánlatkérő az Államháztartásról szóló 2011. évi CXCV. törvény 50. § (1) bekezdés *c)* pontjában meghatározott feltétel ellenőrzése céljából a fenti adataimat a fenti tárgyú ajánlatkérés eredményeként létrejött szerződéshez/megrendeléshez igénybevett költségvetési támogatás folyósításától számított öt évig, vagy - ha az későbbi - a költségvetési támogatás visszakövetelésére vonatkozó igény elévüléséig kezeli.

Tudomásul veszem, hogy az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdése alapján köteles vagyok a nyilatkozatban foglaltak változása esetén arról haladéktalanul tájékoztatni az ajánlatkérőt. Tudomásul veszem, hogy a valótlan tartalmú nyilatkozat alapján kötött visszterhes szerződést az ajánlatkérő, mint kötelezettségvállaló felmondja, vagy – ha a szerződés teljesítésére még nem került sor – a szerződéstől eláll.

Kijelentem, hogy az általam képviselt szervezet alapító (létesítő) okirata, illetve külön jogszabály szerinti nyilvántartásba vételt igazoló okirata alapján jogosult vagyok a szervezet képviseletére (és cégjegyzésre).

Keltezés

Nyilatkozatot tevő aláírása

**NYILATKOZAT**

Alulírott ..................................................., mint az Kivitelező ............................................ (székhely: ....................................) képviselője a Sajószentpéter Városi Önkormányzat, mint ajánlatkérő „„Sajószentpéter és térsége korszerű közétkeztetési infrastruktúrájának megteremtése” című és TOP 1.1.3-15-BO1-2016-00014 azonosító számú projekt megvalósításához a Sajószentpéter, Petőfi u. 2. sz. alatti 186/2 helyrajzi számú ingatlanon meglévő közétkeztetési konyha épület felújítási és korszerűsítési építési kivitelezési munkáinak elvégzése”” szerződéshez rendelt elnevezésű építési beruházásának közbeszerzésére a Kbt. Harmadik Rész 112. § (1) bekezdés b) pontja alapján a 115. §-ában foglaltak alkalmazásával lefolytatott nyílt közbeszerzési eljárásban, **mint az eljárás nyertes ajánlattevője nyilatkozom**, hogy a szerződés teljesítésében a 266/2013. (VII. 11.) Korm.rendelet szerinti MV-É, MV-ÉG és MV-ÉV szakterületen felelős műszaki vezetőként az alábbi szakemberek vesznek részt:

**MV-É szakterületen:**

|  |  |
| --- | --- |
| ***Név:*** |  |
| ***Cím:*** |  |
| ***Telefonszám:*** |  |
| ***Telefaxszám:*** |  |
| ***E-mail cím:*** |  |
| ***NÜJ szám adott esetben:*** |  |
| ***A nevezett szakember* a szerződés megkötését megelőző közbeszerzési eljárásban meghatározott 2. értékelési részszempont 2.1. alszempontjára bemutatott szakember.** | *Igen.\**  *Nem, tekintve, hogy a hivatkozott alszempontra nem tettem megajánlást.\** |

**MV-ÉG szakterületen:**

|  |  |
| --- | --- |
| ***Név:*** |  |
| ***Cím:*** |  |
| ***Telefonszám:*** |  |
| ***Telefaxszám:*** |  |
| ***E-mail cím:*** |  |
| ***NÜJ szám adott esetben:*** |  |
| ***A nevezett szakember a szerződés megkötését megelőző közbeszerzési eljárásban meghatározott 2. értékelési részszempont 2.2. alszempontjára bemutatott szakember.*** | *Igen.\**  *Nem, tekintve, hogy a hivatkozott alszempontra nem tettem megajánlást.\** |

**MV-ÉV szakterületen:**

|  |  |
| --- | --- |
| ***Név:*** |  |
| ***Cím:*** |  |
| ***Telefonszám:*** |  |
| ***Telefaxszám:*** |  |
| ***E-mail cím:*** |  |
| ***NÜJ szám adott esetben:*** |  |
| ***A nevezett szakember a szerződés megkötését megelőző közbeszerzési eljárásban meghatározott 2. értékelési részszempont 2.3. alszempontjára bemutatott szakember.*** | *Igen.\**  *Nem, tekintve, hogy a hivatkozott alszempontra nem tettem megajánlást.\** |

\*A nem megfelelőt húzza át, vagy törölje.

Keltezés

Nyilatkozatot tevő aláírása

1. A megfelelő rész kitöltendő/nem megfelelő törlendő. [↑](#footnote-ref-1)
2. A nem megfelelő törlendő! [↑](#footnote-ref-2)
3. A megfelelőt jelölje! [↑](#footnote-ref-3)
4. A megfelelőt jelölje! [↑](#footnote-ref-4)
5. A megfelelőt jelölje! [↑](#footnote-ref-5)
6. A megfelelőt jelölje! [↑](#footnote-ref-6)